钦定古今图书集成/理学汇编/字学典/第081卷
## 钦定古今图书集成/理学汇编/字学典/第081卷

| 钦定古今图书集成 理学汇编 第八十一卷 |

| |

钦定古今图书集成理学汇编字学典

第八十一卷目录

法帖部纪事二

字学典第八十一卷

《书史会要》：“齐始兴王鉴能书，有《兰陵帖》，宋高宗尝跋
之。”

《妮古录》：“唐太宗兰亭，用玉石刻之。文宗朝，舒元舆作
《牡丹赋》，刻之碑阴。熙宁闲，薛绍彭闻公厨有石，用以
镇肉，取视之，乃刻《牡丹赋》于碑阴者，遂易之以归长
安。大观中，诏取置宣和殿，或云置睿思东阁之壁，或
云置艮岳玛瑙亭。靖康之乱，尚方珍宝悉归北辇，独
此石弃不取。建炎初，高宗驻广陵，宗泽居守东都，见”
之，遣骑疾驰进行在。未逾月，狄复南寇，大驾幸浙，仓
卒失之。绍兴中，密旨搜访，竟不获。

《清波杂志》：“曾祖视王荆公为中表，既干，撰上世墓志
数种，托元章书之。凡书三本，择一以入石，号《周氏世
德碑》，寘于杭州西湖，上文并书，名二绝。绍兴初，某人
尹京，欲磨治改刻他文，偶族叔祖元仲与之素厚，争
之力责以大义，尹曰：‘初不知是公家物’。叔祖曰：‘脱非
某家物，介甫之文，元章之字，可毁乎’？尹谢焉。不然，危
不免金石之厄。”今在南山满觉院，客打碑而买者无
虚日。

《玉海》：绍兴七年十二月十一日，谕辅臣曰：“刘光世喜
书，前日来乞朕所临《兰亭叙》，亦以一本赐之。”因论书
法甚详，遂及法帖，曰：“其闲甚有可议。如古帝王帖中，
有汉章帝《千文》，《千文》是梁周兴嗣所作，何缘章帝书
之举此一事，其他可知。岂不误后学者？”

绍兴中，临王羲之所书《乐毅论》，赐枢臣韩𠈁胄。
《宋中兴纪事本末》：高宗以御书真草《孝经》赐秦桧。绍
兴九年，桧请刻之金石，以传于后。上曰：“世人以十八
章童蒙书，不知圣人精微之学皆出乎此。朕因学草
圣，遂以赐卿，岂足传后？”桧再三请，乃从之。

《玉堂杂记》：太上尝书“玉堂”二字赐学士周茂振，麟之
刻石厅上。

《老学庵笔记》：高庙尝临兰亭，赐寿皇于建邸云：“可依
此临五百本。”

《清波杂志》：绍兴九年，北人归我河南地，商贾往来，携
长安秦汉闲碑刻求售于士大夫，多得善价。故人王
锡老，东平人，贫甚，节口腹之奉而事此。一日语共游，
近得一碑甚奇，及出示，顾无一字可辨，王独称赏不
已。客曰：“此何代碑？”王不能答。客曰：“某知之，是名‘没字
碑，宜乎公好尚之笃也’。”一笑而散。

《行都纪事》：北山《九里松碑》，吴说书，高宗诣天竺，亲御
宸翰，彻去吴书。说未几守信州，陛辞，高宗因与语云：
“九里松乃卿书乎？朕尝作此三次观之，终不如卿。”朝
退，令再揭元碑，遍索得于天竺库院，复令植道旁。
《贵耳集》：席光大以母碑铭屈吴傅朋书之，光大立于
碑侧，不数字，必请傅朋憩偃，终日不能兼备。傅朋病
之，至。夜分潜起秉烛而书。光大闻之起。立以文房玩
好之物尽归之。预储六千缗润豪

《玉海》：绍兴二十九年七月，右仆射汤思退等言：“‘恭睹
戒谕，崇清白，止赂遗诏书，亲札云章奎画，超古冠今’。
上曰：‘朕颇留意翰墨，至今不倦。在唐惟太宗最好二
王书，士大夫翕然相尚，如欧、虞、褚、薛皆有可观。朕有
旧藏文皇数帖，其闲有‘好谦自牧，上畏天，下畏群臣’
等语，不惟字画可喜，其用心可为后世矜式’。”思退请
以御书刊石政事堂，以墨本颁中外臣僚，使出入观
省。诏可。

《珍珠船》绍兴乙未六月，思陵常临修禊序赐刻。刘光
世子尧仁进之孝宗，亲洒宸翰于后。

《书史会要》：“胡世将集古今石刻，名曰《资古录》。所书《铁
柱铭》，刻于延真宫，邦人习书，多取为楷则。”

《玉海》：“隆兴元年十月十四日，诏金山寺御制御书诗
刊石进碑本。”从浙漕朱夏卿请也。

乾道元年十二月，刘尧仁进父光世。绍兴闲太上皇
临写王羲之《兰亭修禊序》。

乾道七年春，以太上皇帝真行草书十卷示宰臣。三
月二日，御跋曰：“窃惟书法自东汉迄晋、唐，代有名家，
然莫不祖述锺、张，宪章羲、献，而各得一偏，未有超轶
拔乎其萃者。光尧皇帝高蹈羲皇之上，游戏翰墨之
闲，初若无意，而笔力所到，自得之妙，集乎大成，如春
云行空，千状万态。固知天纵之能，心与神会，非众庶”
曲学之所可及也。

淳熙九年，知宁国府陈骙得御制《书赞序碑》本于昭
亭山，上之秘府。

淳熙十一年四月二十四日，以“光尧宸翰《洛神赋》《雪
赋》《骢马行》千文”、临献之帖五轴赐史浩。

淳熙十二年，以名贤墨迹摹刻，十三年七月毕。
《绍兴府志》：“荆国王文公从孙厚之家，世有右军茧纸
《建安帖》，尤所宝惜，常以自随。”

《紫桃轩杂缀》：“汪季路建集古堂，藏奇书秘迹、金石遗
文二千卷，著《淳化阁帖辨记》十卷。”

《金华县志》：“汪时法送吕忠公之贬所，朱文公与之书
及忠公送别诗，其孙开之刻石王鲁斋移置丽泽书
院，今亡。”

“《金华赤松山志》《阴符经碑》《小桃源碑》《物外洗耳碑》”，并
虞似良书。

《容斋四笔》：“庆元元年，鄂州修南楼，剥土，有大石露于
外，奇崛可观。郡守吴琚见而爱之，命洗剔出圭角，即
而谛视，乃磨崖二碑。其一刻两字，上曰‘柳’”，径二尺四
寸，笔势清劲，下若翻书人字，唯存人脚，不可复辨。或
以为符，或以为花押。邦人至褾，饰置神堂，香火供事。
或云道州学侧虞帝庙内亦有之，云柳君名应辰，是
唐末五代时湖北人也。其一高丈一尺，阔如其高而
加五寸，刻大字八十五，凡为九行。其文曰：“干正元年
荆襄寇乱，大吴将军出陈武昌，诏太守杨公出镇。”后
云：“荆、江、京、汉、推忠、辅国、侍卫将军吴居中记。”

《薛瓜庐墓志铭》：“薛师石，字景石，号瓜庐。落笔期锺、王，
深造其极。四方士友求于门，景石不靳惜畀之，大者
径三数尺许。铭祖父有不得景石书为恨。有《瓜庐集》
若干卷。”

《赤城集》：“林师点字咏道，临海人，自号竹村居士。性嗜
书传，近购远求，藏数千卷。至古帖秘文，断刻坠简，积
之亦千馀卷。篆隶尢留心，以张谦中、虞仲房为法。”
《游宦纪闻》：“龙图马公遵字仲涂，吾郡之乐平人。至和
闲为谏官、御史，言时政多听用，国史有传。今其家藏
《蔡忠惠帖》，用金花笺十六幅，每幅四字，玩其波画，令
人”起敬，真奇物也。世南尝屡得观之，云：“梅三马五，蔡
大。”皇祐壬辰中春寒食前一日，会饮于普照院。仲涂
和墨，圣俞按纸，君谟挥翰。过南都，试呈杜公、欧阳九
评之当处在何等，马五诺我，精婢润笔，皆是奇事。凡
六十四字，今前一纸四字不存。南轩先生常跋云：“蔡
端明此书，大得颜平原《浯溪》《磨崖刻》笔”意，世人但知
其端严有法度，而不察其操纵运用妙处。

何贤良，名致，字子一。嘉定壬申游南岳，至祝融峰下。
按《岳山图》，禹碑在岣嵝山。询樵者，谓采樵其上，见石
壁有数十字，何意其必此碑，俾之导前，过隐真屏，复
渡一二小涧，攀萝扪葛。至碑所，为苔藓封剥，读之得
古篆五十馀外，“癸酉”二字俱难识。韩昌黎所读科斗
拳身薤叶披鸾飘凤，泊弩蛟螭，而其形模果为奇特。
字高阔约五寸许。取随行市买历碎而摹之，字每摹
二，虽浓淡不匀，体画却不甚模糊。归旅舍，方凑成本。
何过长沙，以一献曹十连彦约，并柳子厚所作，及书
般舟和尚第二碑，以一揭座右，自为宝玩。曹喜甚，牒
衡山令搜访。柳碑本在上封寺，僧法圆申以去冬雪
多冻裂之《禹碑》自昔人罕见之，反疑何取之他处。以
诳曹何。遂刻之岳麓书院后巨石。但令《解柳碑》来匣
之郡庠而已。

《古今碑帖考》“致广大”十二大字，建安人蔡抗书，在镇
江府学壁上，匣石。

《志雅堂杂钞》：“廖莹中群玉，号药州，邵武人。登科，为贾
师宪平章之客，尝为太府丞，知某州，皆以在翘馆不
赴。于咸淳闲，尝命善工翻刻《淳化阁帖》十卷，《绛帖》二
十卷，皆逼真，仍用北纸佳墨模拓，几与真本并行。又
刻小字帖十卷，王橚所作《贾氏家庙记》，卢芳喜所作
《秋壑记》《九歌》，又刻陈简斋、去非、姜尧章、任希夷、卢柳”
南四家遗墨十三卷，皆精妙。先是，贾师宪用和翻刻
《定武兰亭》，凡三年而后成，至赏之以勇爵，丝发无遗
恨，几与定本相乱，又转为小字，刻之灵璧石板。“世彩
堂”，盖其堂名也。

《妮古录》：“贾师宪遭窜逐时，朝廷命王孟孙簿录其家
石刻兰亭，多至八千匣。”

《癸辛杂识》：“吴氏，向氏后族也。其家三世好古，多收法
书名画、古物，盖当时诸公贵人好尚者绝少，而向氏
力事有馀，故尤物多归之。其一名士彪者，所蓄石刻
数千种，后多归之吾家。其一名公明者，𫘤而诞，其母
积镪数百万，他物称是。母死，专资饮博之费。名画千
种，各有籍记，所收源流甚详。长城人刘瑄，字囦道，多”
能而狡狯。初游吴毅夫兄弟闲，后遂登贾师宪之门。
闻其家多珍玩，因结交，首有重遗。向喜过望，大设席
以宴之，所陈莫非奇品。酒酣，刘索观书画，则出《画目》
二大籍示之。刘喜甚，因假之归，尽录其副，言之贾公。
贾大喜，因遣刘诱以利禄，遂按图索骏，凡百馀品，皆六朝神品。遂酬以异姓将仕郎一泽公明稇载之，以
为谢焉。后为嘉兴推官，以赃败而死，其家遂荡然无
孑遗矣。然余至其家，杰阁五闲，悉贮书画奇玩，虽装
潢锦绮，亦目所未睹，未论画也。佳研凡数百只，古玉
印每纽必缀小事件数枚，凡贮十大合。有雪白《灵壁
石》，高数尺，卧沙水道悉具，而声尤清越，希世之宝也。
其他异物，不能尽数，然公明视之，亦不甚惜，凡博徒
酒侣至，往往赤手攫之而去耳。景定中，其祖若水墓
为贼所劫，其棺上为一槅，尽贮平日所爱法书名画
甚多。时董正翁楷为公田分得其《兰亭》一卷，真定武
刻也，后有名士跋语甚多，其精神煜煜，透出纸外，与
寻常本绝异，正翁极珍之。然尸气所侵，其臭殆不可
近，虽用沈脑薰焙。亦不能尽去。或教之以檀香能去
尸气。遂作檀香函贮之。然付之庸工装潢。颇为裁损。
所谓“金龟”八字云。

贤奕赵子固得姜白石所藏《定武不损本禊帖》，乘舟
夜泛而归，行至霅之昇山，风起舟覆，行李襆被皆渰
溺。

无馀子固方披湿衣，立浅水中，手持《禊帖》语人曰：
“《兰亭》在此，馀不足问也。”

《兰溪县志》：“杜去轻，字端父，有文名。”吴师道跋端父墨
迹云：“此帖深得山谷老人笔意。”

《书史会要》：“曹之格尝模古帖，刻石曰‘《宝晋斋帖》’。”
《妮古录》：“唐褚遂良贬潭州都督，行部至邑洗笔池上，
后人为立祠宗邑令榜曰：‘唐大都督褚公洗笔池’。咸
淳中，邑令赵必穆于池中得断碑，上刻褚公《湘潭偶
题》诗云：‘远山崷崒翠凝烟，烂漫桐花二月天。游遍九
衢灯火夜，归来月挂海棠前’。馀皆莫辨。”

《事实类苑【》释】：“苑基，浙东人。善颜书，多写碑石印版，皆
不下前辈。”

《书史会要【》：释】“省肇，山阴人，工行书，庐山多有所书碑
刻。”

《续夷坚志》：米元章《华陀帖》二十八字。靖康之变，流落
民闲，历三四传，乃入越王府。王惧为内府所收，秘之
二十年，无知者。泰和末，都城阎贯道与文士辈请仙，
元章降笔，贯道因问“先生《华陀帖》神迹超轶，辉映今
古。汴京破，失所在，先生于平生得意书，定知为何人
所秘，愿以见告。”即批云：“当就越邸求之。”庞都运才卿，
王妃之弟，贯道以为言，才卿请于妃，果获一见。王薨，
明禁随废，文士得从王之子密公游，往往见焉。
《松雪斋集·管夫人》〈赵魏公室〉翰墨词章，不学而能。天子命
夫人书《千文》，敕玉工磨玉轴，送秘书监装池收藏。又
命孟𫖯书六体为六卷，雍亦书一卷，且曰：“令后世知
我朝有善书妇人，且一家皆能书。”亦奇事也。

《六研斋二笔》：“顾信字善夫，元大德初，为浙江军器提
举，以能书称。从赵文敏公游，得其书，必镌于石，作亭
扁曰‘墨妙’。”

《潜溪集》：“徐应虎人称文蔚先生，通诸经，长于诗，且善
书，立碑碣者多求焉。鲜于枢极器重之。”

《东山集》：天历二年，文宗建奎章阁，命虞集撰记，御书
刻石，识以“天历之宝。”或加用“奎章阁宝”，应赐者，必阁
学士持诣榻前，四复奏，然后予之。

《书史会要》：“泰不华篆书，师徐铉、张有，稍变其法，自成
一家。常以汉刻题额字法题今代碑额，极高古。
《弇州续槁》：汉《淮源庙碑》漫漶不可读。杜昭守唐州，乃
延吴炳参用《汉隶释》书旧文于石而刻之。”

《书画史》：“高昉，未详何许人，官至中书右丞，常篆江右
番君庙碑额。”

《元史周伯琦传》：“伯琦为宣文秘阁郎，日被顾问。帝以
伯琦工书，命篆‘宣文阁宝，仍题扁宣文阁，及摹王羲
之所书兰亭，叙智永所书千文，刻石阁中’。”

《常熟县志》：“缪贞善篆、隶、真行书，‘致道观虞山福地’四
篆字。李烈士碑，隶书其迹也。旁有正书题识尢佳。所
著有《书学明辨》。”

《研北杂志》：“赵子昂家智永千文，为汤君载借摹易去
一百六十五字。”

《辍耕录》：“李和，钱唐人。国初时，尚存粥故书为业，尤精
于碑刻。凡博古之家或有赝本，求一印识，毅然弗从，
其印文‘李和鉴定石刻印’。”

《赣州府志》：“王竹逸、萧极初皆赣县锡洲人。力学攻诗
赋，自幼为同社友，喜购先贤墨迹，当元季之乱，二人
闲关险阻，未尝少离，凡忧愉感遇，悉见于诗，名《联辉
集》。陈聘君谟谓其清新可爱，真如白璧一双。始，极初
得黄山谷挽其从父夷仲十绝诗稿，继而竹逸得东
坡所与王毛仲四律诗真迹，遂臻二妙，共珍藏之，以”
为希玩。聘君尝赠以诗曰：“两贤总是金闺彦，善保兴
居锡谷中。”世代既更閟弗仕
《书史会要》：“明太祖神明天纵，默契书法，御书‘第一山’
三大字于凤阳龙兴寺，端严遒劲，妙入神品。”

张羽喜临《兰亭帖》。

《吾学编》：“詹希原善大书，兼欧、虞、颜、柳，凡宫殿城门坊
扁，皆希原书《宁波府志》：“胡廷铉少学欧阳询书法。洪武初，召至京
师。上命詹孟举、廷铉各写《千文》一本以进。上览之，廷
铉书法过孟举，遂令书《皇陵碑》，遒劲可嘉，授中书舍
人。”

《贵州通志》：“张三丰，洪武闲寓平越高真观，今礼斗亭
其故址，手书亭联碑词尚存。”

《济南府志》：“秦震，临邑人。性聪慧，不待学而能书。尝入
水得古碑，以手摩之，出而书录，不遗一字。洪武庚午
举于乡。”

《颍州志》：颍州《姚尚书神道碑》，规制颇类颜鲁公所书
《茅山碑》者。国初州人侍郎某者，欲剖三之一，镵墓表，
畏州守难之，恳祈百端。州守曰：“姚尚书子孙微矣，莫
有主者，便割三分之二，无不可。”侍郎喜过望。或问守
曰：“侍郎割尚书之碑，子不能禁，又从而过许之，何也？”
守曰：“吾意欲使后人割侍郎之碑，犹能中分耳。”
《妮古录》：欧阳公《酬苏子美古诗真迹》：“洪武闲，荣公以
高僧住北平之庆寿寺。一日过戍卒家，见其糊窗纸
有字，视之，乃此诗也。荣公惊喜，揭之以归。”

《列朝诗集小传》：成祖赐太子少师姚广孝七十寿诗
二首，御书用紫粉金龙笺，题云：“八月十三日，有‘为善
最乐’”图书，少师携至常熟，入馀庆书院，谒文靖公祠。
其守僧净心少同衣钵，谓之曰：“御书有‘馀庆’二字，留
此永镇山门。”今在院中。

《兴化府志》：“陆颙字伯瞻，永乐中，奉敕建《湘献王碑》，屡
献诗文字画，太宗以三绝称之。”

金幼孜《扈从北征录》：上次元石坡登顶，制铭刻石，命
胡光大书，并大书“元石坡立马峰”六字，书，无巨笔，钩
以小羊毫。次捷胜冈，上令光大书“捷胜冈”于石上多
云母石，并书，刻曰云母山。

《书史会要》：“晋恭王㭎，高皇帝第三子。尝命臣僚集锺、
王帖中散逸字，编成文句，并千字文刻石传世。”
《东里集》：“陈登字思孝，能篆籀，于六书本原，精考详究。
周、秦以来石刻，虽残缺剥落，岁月氏名，无可考审，度
其出某代某人，率中七八，其收蓄之富，欧阳文忠、赵
明诚之后所仅见。”

《宁波府志》：“周冕字服勤，玩心字学，凡秦、汉碑刻，晋、唐
法书，必探其精妙。永乐中，以能书与修《大典》，除正字，
迁右春坊。”

《书史会要》：“仁宗万几之暇，留意翰墨，尝临《兰亭帖》，赐
沈度。意法神韵，唐之太宗不能过也。”

《西墅集》：萧曰宾年少而喜书，尝辟一轩，尽取晋唐以
来诸家法帖藏其中，并置笔墨临写之，颜之曰“学书
轩。”

《绍兴府志》：“邹鲁遗，馀姚人。善署书，法张即之。今西兴
渡庄亭古迹是其所书，书家谓入能品。”

《书史会要》：“翟政，景泰时进士，仕至山西佥事。罢政归，
日诵诗学书，取古帖临写。”

《瑞安县志》：“姜立纲字廷宪，历官大理寺少卿，天下称
善，书曰姜字，即立纲也。日本国门高一十三丈，遣使
求额扁，立纲援笔立就，试悬之，莫不叹赏。时有渔舟
归国，言‘国门’二字旁题立纲姓名，国人指示曰：‘此中
国惠我至宝也’。尝临湖舍，作‘皆春’二字，有操舟过前，
冲涛骇浪，遂成风波行舟之势，世以为神笔焉。”
《大复集》：钱进字景升，别号菊庵，吴县人。攻书法，始授
学吴太常，既乃精思摹索晋、唐诸名帖，尝曰：“法者，迹
也，巧者所以神妙也。吾将心致其巧，终不至泥古法
迹。”故其书成一家，而士夫珍之。

《书史会要》：“张锡，成化时贡士，善草书。尝云：‘观二王法
帖，极信子敬不及逸少’。盖逸少圣而神者，变化无所
不足。献之虽云至妙，其大而未化者耶。”

《匏翁家藏集》：“蔡桂芳，昆山人，居京师，攻书翰。所摹东
坡三刻，用意精到，与真迹不差毫发。”

《怀麓堂集》：“傅瀚字曰川，天顺甲申进士，入翰林为庶
吉士，授检讨。宪宗见古帖只字百馀函，走中使令编
次为韵二律，顷刻而就。为诗文峻整有格，书法亦遒
美。”

刘玉《执斋集会》：“琮性嗜书，未尝一日释手。风日清和，
则又临摹法帖，故文辞既富，而字画亦精。”

《宁波府志》：“詹僖字仲和，号铁冠道人。书学师王右军，
《乐毅论》《东方朔赞》及赵子昂《度人经》《金丹四百字》《七
观焦君碣》诸帖，皆逼真。年七十馀，灯下作小楷如蝇
头，遒劲可法。两京俱有碑刻，人皆珍焉。”

《春台别集》：“邹忠字显之，无锡人。雅好炼养之术，因自
号林泉。书法两沈，拓本数十，皆庄重缜楷。”

《藩献记》：“晋庄王锺铉，好博古，喜法书。尝以绛帖岁久
断脱，令世子奇源采旧所藏古今名人墨迹，摹刻以
传，号《宝贤堂集古法帖》。弘治九年闰三月表上之，孝
宗赐敕嘉奖。”

灵丘端懿王聪滆，代简王之元孙也。长子俊格好学，
善属文，聚书数万卷，尤好古篆籀墨迹。尝手模六十
馀种勒石，名《崇理帖《书史会要》：“周宪王有炖集古名迹十卷，手自临摹，勒
石传世，名曰《东堂法帖》。”

宁靖王奠培，号“竹林”，懒仙，臞干疏髯，尤敏于学。修文
辞，造语惊绝。书法矫洁遒劲，必自刱结构，不肯袭古。
每书成，尽搜古帖，偶一字同，弃去更书。

保安王号中和道人，尝临十七帖，刻石行于世。
《列朝诗集小传》：“王妃，燕京人，能诗工书，以才色得幸
于武宗，侍幸蓟州温泉，题诗自书刻石，今石尚存。”
《佩楚轩客谈》：“谢堂节使有石刻千卷，号为金石友。”
木渎张思聪橅古帖，自名《凤皇翻身。
甲乙剩言》：新安杨不弃，精于鉴别法书名画，吴用卿
所刻新帖，皆其审定钩模上石。

《病榻手欥》：唐李邕书《云麾将军碑》，已断裂，在蒲城县。
正德中，刘远夫御史谪为蒲城簿，访出，以铁束锢之，
复为完物。饶州《荐福寺碑》为雷所惊而碎。近日好古
者取其碎裂，合而卧树之，犹可摹印。简西峃为予言，
亲见许予摹寄一本，尚未获也。以二事占之，古碑似
有神物护持。

《明良记》：“庚辰年至京师，见智永《千文》二千字，无一残
缺”，其前有宋徽宗瘦金细书黄绫贴云：“梁释智永真
草千文，是李文正公家物。”

《夷白斋诗话》：庐山陈氏有《甲秀堂帖》，宋淳熙年所刻，
有李太白“天若不爱酒，酒星不在天”一章在内，字画
豪放。书毕，后题曰：吾头懵懵，醉后书此。贺生为我辩
之，汝年少眼明。

《泉南杂志》：“《淳化阁帖》十卷，宋季南狩，遗于泉州，已而
石刻淹地中，久之，时出光怪，枥马惊怖发之，即是帖
也。故泉人名其帖曰‘马蹄真迹’。”

《吴中往哲记》：“蔡羽字九逵，居吴之洞庭山，因自号林
屋山人。工属文，能为歌诗。正行书亦遒劲，闲临《兰亭》
十七帖，人或从旁指摘其离者，曰：‘不然，吾非临右军，
吾乃敩之’。贡入太学，授南京翰林孔目。”
《姚氏家传》：“姚惟芹，字惟诚，别号东斋。好古帖名画，时
时摹写得意处，莫辨其为东斋笔也。手书《御史槁》数
篇，勒诸石，或”以《唐诗》“晋”字拟。

《书史会要》：“顾元庆好古法书，尝作《瘗鹤铭考》云：‘其师
南濠先生家藏碑刻，甲于东南，录其文悉皆品题，为
《金薤琳琅》，凡数十卷。独恨此铭为山僧所匿，乃放舟
京口，冒雪渡江，始得于山石之下亲拓以归，由是复
传人闲’。”

《冏卿集》：“严澍字道时。长于书，偶得虞永兴、米南宫真
迹，临池竟日忘倦，往往得两家之妙。”邑之慧日寺殿
榜，道时笔也。笔势飞动，识者赏其逸韵。

《弇州续槁章》文字简甫，楷法绝类文待诏，兼工镌刻。
待诏所书石，非简甫刻石，不快。

《列朝诗集小传》：“丰坊家藏古碑刻甚富，临摹乱真，为
人撰定法书，以真易伪，不可穷诘。”

陈忠介公集陈垲诗文尔雅，书法亦精。尝为人跋智
永《千文》，后江陵闻而欲得之。或持赝帖求跋，垲曰：“昔
人谓孔光不识进退字，张禹不识刚正字，许敬宗不
识忠孝字，柳宗元不识节义字，今江陵兼之，宁识我
字耶？”竟不为跋。

《四友亭集》：嘉靖三年，上命夏言撰显灵宫碑，顾亨书
丹。上嘉其书法，令附名于碑。

《松江府志》：“顾从义，上海人。肃宗诏选善书者入殿直，
应试称旨，拜中书舍人。楷书逼锺尚书，行草宗右军
父子，径尺大字则仿颜平原、赵承旨摹勒诸帖，有《淳
化阁帖》《阁帖释文》《十七帖》、张旭《烟条帖》，右军《兰馨帖》、
柳公权《兰亭》《玉泓馆兰亭》。”

《昌平山水记》：“昌平东山口有小山，曰平台山，成祖常
驻跸焉。嘉靖十七年，上幸平台山，御题‘圣迹’二字。”
《江宁府志》：“胡秋宇汝嘉，在翰林日，以言忤政府，出为
藩参。先生文雅风流，不操常律，所著小说书数种，多
奇艳。隶书师锺元常，草书师张伯英、崔子玉。常取三
人书之在阁帖者，从宋拓本手摹刻之，较今所传阁
帖”《神检》殊胜。

姚叙卿藏宋拓《淳化阁帖》，纸墨光黟如漆而字肥，后
为其姻家锺栉所得，今不知归何人手。叙卿又有山
谷书《法华经》七卷，纸用澄心堂，光滑如镜，价至七百
金。叙卿殁后，会有人持以质于顾文庄，睹其字多沓
拖疏慢，谓非双井笔也，后竟为徽贾，以重价购去。
《江宁县志》：“近时洪仲韦名宽，家金陵，工书法，能诗，刻
有”《鹤游堂帖》《蝶庵集》，溧阳宋如园劼亟称之。

《松江府志》：“浦泽字时济，上海人。少与张电俱受陆文
裕深书法，能穷古人波磔之妙。喜任侠，常遨游吴、越、
燕、赵间。晚归僦廛僻地，惟法帖百卷，偃仰其中。慕逸
民矫慎之风，终身不娶。平生嗜酒，醉则安枕，或一二
日不起，里中呼为小痴。”

《通州志》：“江恩字世禄，袭职为千户，日临二王帖数过。
又嗜书，辄手录之，讽诵不辍。”

赐太监孙隆，刻石吴中。”

《五石瓠》，万历中，阁臣申时行于故牍中得“高皇帝御
笔”七十六道，装潢以进。

《九江府志》：“王阳明诗字，在东林寺三笑堂。万历闲，榷
使张图绅改迁三笑堂于五佛殿外，旧壁拆毁，犹存
其半堵，以木架之，今移入影堂。其刻三笑堂者，系双
钩。又天池寺有大书四幅，其二幅为督府幕客夺去，
馀二幅寺僧珍重藏之，非其人不与见矣。”

王演畴字孟箕，号震泽，彭泽人。万历辛卯举人，任广
西桂林知府。居官廉洁，不苟一钱。乞休时，家无长物，
惟有古书千帙，右军字刻及各大家帖耳。雅好著书，
善诗赋，工真草，镂板刻石，慕其笔者，不减二王。
《长兴县志》：蒋明凤锐意临池，凡古法书莫不精讨，名
与云闲董宗伯伯仲，片纸之传，珍同球璧。石刻多流
传人闲，所有前后“《赤壁赋》《天马赋》《西园雅集记》”、《千字
文》，拓藏于家。

《金坛县志》：“王肯堂，字宇泰。书法深入晋人堂室。辑《郁
冈斋帖》数十卷，手自钩拓，为一时石刻冠。”

《列朝诗集小传》：“赵崡字子函，盩厔人。所居近周、秦、汉、
唐故都，古金石名书多在焉。援据考证，略彷欧阳公、
赵明诚、洪丞相三家，名曰石墨镌华。自谓穷三十年
之力，都元敬、杨用修所未见也。”

《书史会要》：“蒋如奇字一先，号盘初，宜兴人。书法潇洒
绝俗，董思白称其天骨超逸，功力复深，所镌有晋、唐、
宋诸大家帖行世。”

詹景凤字东图，休宁人。深于书学，所著有《詹氏小辨》
并《千文》等帖行世。

陈继儒书法苏长公，虽断简残碑，必极搜采，手自摹
刻之，曰《晚香堂帖》。

《赐闲堂集》：“沈庭训，长洲人。喜为诗，尤工书法。自晋、唐
以来，名人墨刻手摹皆逼真，或按其时世先后，辨真
赝巧拙，皆如目击。吴人士争踵门请求，书册卷轴，充
塞案几，慨然应之，终日无倦容。”

《书画史》：“岐阳石鼓，宋东都时尝铸金填其刻文，移置
宣和殿。金人入汴，剔取其金而弃去之。故自靖康土
宇分裂之后，拓本绝不易得，好事者以银一锭购其
十纸。国朝既取中原，乃辇至京师，置国学庙门下
颍上井中有光，得一石铁皮锢束之，启视，乃右军黄
庭经。董元宰尝以拓者示余，颇异恒刻。今闻藏颍上
库中。”

《松江府志》：“陆郊字子野，吴县人。寓居华亭。好古力学，
翛然高尚，有梁伯鸾之志。日惟读书攻诗，闲临摹古
帖以自娱。”

《淮安府志》：“《娑罗树碑》在旧淮阴县南，今移在府治宾
馆内，唐海州刺史李邕撰文并书。”

《山东通志》：“温如玉，字白雪，长洲人，侨寓青州。工真草
篆隶，尤善钩临法帖，有《肃府石刻》传世。”

《来禽馆集》：“诸清臣，字清之，会稽人。日临魏、晋、隋、唐诸
帖，辄忘其疲。”

《珊瑚网》：“沈弘嘉字叔雅，嘉兴人。工篆隶八分。董氏《戏
鸿堂帖》，其手摹勒石也。”

《仪真县志》：“王维宁以诗赋著名，上舍草书尤称擅家，
日取二王法帖摹画，至破衣领衾缘，工力悉敌。自积
纸如丘陵，求书者如市，一笔不右军大令即碎之，以
己纸易偿，不酷肖不与。”

吴洵美学书，刻意临摹，无一家不逼似。尝言：“点画波
撇，不通六书之理，不能精也。”集古人名帖，垛若列雉，
寝食于其中，至十数年不下楼。书家善之，至今传有
法帖。

《徽州府志》：“吴高节，字希夷。小楷行书，入吴兴神境。与
文衡山仿赵书及停云馆摹赵帖，如出一手。”

《清河县志》：“董字碑，在淮口大王庙内，西湖洪吉臣记，
华亭董其昌跋并书。书法特妙，人争拓之。”

《妮古录》：项氏有《洛神》十二行，宋人书也。后有墨记一
行，云：“此亡宋西廊下物”，读之惨然。

《书蕉》唐郑璠在岭南象江得怪石绀冰，去而平理，弹
之有好声。辇归荥阳，费钱六十万。宋荣咨道尝以钱
三百万买虞世南夫子庙初刻碑，或谈此二事，有应
声曰：“这两个痴人，好一棒打杀。何不买百弓上水田，
九品入流官乎？”

《珊瑚网》：“郝艺娥名宛然，工写宣示帖。